ascogonium
Store norske leksikon,Biologi,Vitenskapsgrener i biologien,Mykologi,Bygning, anatomi og økologi hos sopp
Ascogonium er et hunnlig gametangium (kjønnsorgan) hos sekksporesoppene. Ascogoniet inneholder mange hunnlige haploide kjerner.
Et hannlig anteridium kan befrukte ascogoniet ved å sende inn hannlige haploide kjerner. Disse kjernene finner hverandre parvis og går ut i såkalte ascogene hyfer, der en hunnlig og en hannlig kjerne ikke smelter sammen, men ligger parvis i hvert hyfesegment. Først øverst smelter kjernene sammen, går i meiose, reduksjonsdeling og danner så en sporesekk, ascus. Les mer i Store norske leksikon sopp sekksporesopper meiose